ΓΡΑΠΤΗ ΕΡΩΤΗΣΗ E-3525/00

υποβολή: Hanja Maij-Weggen (PPE-DE) προς την Επιτροπή

(13 Νοεμβρίου 2000)

Θέμα: Ένας νόμος στις ΗΠΑ σχετικά με την απαγόρευση εισαγωγής, πώλησης και επεξεργασίας δερμάτων με τρίχωμα που προέρχονται από γάτες και σκύλους

Γνωρίζει η Επιτροπή ότι στις ΗΠΑ και στην Ευρώπηπάρχει αυξανόμενο εμπόριο δερμάτων με τρίχωμα από σκύλους και γάτες τα οποία μεταποιούνται σε γούνες;

Γνωρίζει η Επιτροπή ότι δέρματα με τρίχωμα από σκύλους και γάτες όλο και πιο συχνά μεταποιούνται σε γούνινα παλτό που προέρχονται από άλλα ζώα και ότι οι γούνες από σκύλους και γάτες τυγχάνουν επεξεργασίας τέτοιας ώστε μόλις και μετά βίας διακρίνονται από άλλων ειδών γούνες;

Γνωρίζει η Επιτροπή ότι αυτά τα δέρματα δεν προέρχονται μόνο από την Ασία, αλλά όλο και συχνότερα από παράνομο κυνήγι αδέσποτων σκύλων και γατών στις ΗΠΑ και στην Ευρώπη;

Γνωρίζει η Επιτροπή ότι η Αμερικανική Γερουσία κατέθεσε και ενέκρινε, προσφάτως, νόμο (11.R 4868 και HR 4868) σύμφωνα με τον οποίο απαγορεύεται η εισαγωγή, η εξαγωγή και η πώληση δερμάτων με τρίχωμα από σκύλους και γάτες στις ΗΠΑ;

Δεν θεωρεί η Επιτροπή ότι η ΕΕ θα έπρεπε να πράξει αναλόγως, διότι αυτό το εμπόριο και αυτές οι πρακτικές εξαπλώνονται σε άλλα μέρη της Ευρώπης, και πότε μπορεί το Ευρωπαϊκό Κοινοβούλιο να αναμένει οδηγία σχετικά με αυτό το θέμα;

Απάντηση του κ. Mr Lamy εξ ονόματος της Επιτροπής

(5 Ιανουαρίου 2001)

Οι αρμοδιότητες της Κοινότητας στον τομέα της προστασίας των ζώων ενισχύθηκαν κατά την πρόσφατη αναθεώρηση της Συνθήκης για την Ευρωπαϊκή Ένωση, η οποία περιλαμβάνει ένα πρωτόκολλο που επιβάλλει στην Κοινότητα και στα κράτη μέλη να λαμβάνουν πλήρωςπόψη τις συνθήκες διαβίωσης των ζώων κατά την κατάρτιση των πολιτικών τους στους τομείς της γεωργίας, των μεταφορών, της ενιαίας αγοράς και της έρευνας.

Ως εκ τούτου, οι κοινοτικές πολιτικές αποσκοπούν κυρίως στη βελτίωση της προστασίας και του σεβασμού των συνθηκών διαβίωσης των ζώων ως αισθανόμενων όντων, σύμφωνα με τις διατάξεις του προαναφερθέντος πρωτοκόλλου.

Όσον αφορά την κατάσταση στις Ηνωμένες Πολιτείες, η Επιτροπή πληροφορήθηκε ότι η κυβέρνηση των Ηνωμένων Πολιτειών απαγόρευσε την εισαγωγή και την εμπορία μεταποιημένων προϊόντων γούνας από σκύλους και γάτες(1). Ο νόμος αναφέρει ότι δύο εκατομμύρια περίπου σκύλοι και γάτες σφάζονται και πωλούνται ετησίως στα πλαίσια του διεθνούς εμπορίου γούνας, που συχνά βασίζεται σε παραπλανητική επισήμανση των προϊόντων, για να καλυφθεί η πραγματική φύση της γούνας. Ο νόμος αυτός τροποποιεί την Tariff Act του 1930 με την προσθήκη της απαγόρευσης της εισαγωγής γούνας από σκύλους και γάτες στο τελωνειακό έδαφος των Ηνωμένων Πολιτειών. Η απαγόρευση των εισαγωγών εφαρμόζεται σε όλους τους πολίτες των Ηνωμένων Πολιτειών και οι παραβάτεςπόκεινται σε αστικές κυρώσεις. Οιπηρεσίες της Επιτροπής εξετάζουν επί του παρόντος εμπεριστατωμένα τη νομοθεσία των Ηνωμένων Πολιτειών.

Η Επιτροπή διαθέτει ορισμένες πληροφορίες από μη κυβερνητικές οργανώσεις σύμφωνα με τις οποίες ενδέχεται να διεξάγεται στην Ευρώπη εμπόριο γούνας από γάτες και σκύλους, που προέρχεται κυρίως από την Ασία. Ωστόσο, δενπάρχουν στοιχεία για να αξιολογηθεί η έκταση αυτού του εμπορίου ή η εξέλιξή του μέσα στην Ένωση ή εκτός αυτής.

Η Επιτροπή παρακολουθεί το θέμα και θα λάβει τα ενδεδειγμένα μέτρα όταν κριθεί απαραίτητο.

(1) Κεφάλαιο 3 του HR 4868, Tariff Suspension and Trade Act του 2000 (ψηφίστηκε στις 9 Νοεμβρίου ως Public Law no. 106-476).